
Raport de specialitate
privind aprobarea trecerii terenului în suprafață de 268 mp, având NC 69462, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin


            Prin referatul de aprobare nr._______/____________, Viceprimarul Municipiului Drobeta Turnu Severin, domnul Daniel Cîrjan, propune adoptarea proiectului de hotărâre privind aprobarea trecerii terenului în suprafață de 268 mp, având NC 69462, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin.
I. Informații generale
	Proiectul de hotărâre propus are ca scop aprobarea trecerii terenului în suprafață de 268 mp, având NC 69462, din domeniul public în domeniul privat al Municipiului Drobeta Turnu Severin, după cum urmează:  
· Teren în suprafață de 268 mp, înscris în CF 69462, având NC 69462 situat în Municipiul Drobeta Turnu Severin, zona Parcul Gării, județul Mehedinți, cu următorii vecini: Nord - NC 69461 - Lot 1;
            Est - NC 69461 - Lot 1;
            Sud - NC 64931 - Bd. Gării;
            Vest - NC 69461 - Lot 1.
· Din certificatul de urbanism nr. 1210/17.10.2024 rezultă că:
- terenul identificat cu NC 69462 este situat în intravilanul Municipiul Drobeta Turnu Severin, este proprietatea acestuia și face parte din domeniul public (regimul juridic);
           - terenul are categoria de folosință curți construcții (regimul economic) și este situat în UTR 4, este parțial ocupat de construcția, proprietate privată, C1 cu regim de înălțime D+P+2E, suprafața construită la sol de 113 mp, construcție ce are destinația de spațiu comercial, conform Autorizației de construire nr. 399/16.08.2005;                       
         - sunt permise construcții supraetajate, construcții de locuințe propuse sau alte funcții complementare zonei de locuit.

	II. Necesitatea și oportunitatea proiectului
	Terenul respectiv nu este de uz sau interes public din următoarele considerente:
- prin Contractul de concesiune nr. 289/01.07.2000, S.C. Universal Prod Com S.R.L. a dobândit un drept de concesiune pentru o perioadă de 49 de ani asupra imobilului  teren îm suprafață de 84 de mp, imobil care este ocupat de construcții: spații de cazare și comerciale și este împrejmuit cu gard beton și plasă. Ulterior, realizării lucrării de cadastru referitoare la imobilului concesionat, s-a constatat că suprafața de 84 mp concesionată  face parte din suprafața totală de 268 mp și este identificată cu NC 69462;
- este situat în intravilanul Municipiului Drobeta Turnu Severin, zona Parcul Gării, județul Mehedinți,  pe teren neexistând instalații electrice, sanitare supraterane sau subterane, de asemenea, pe teren nu sunt amplasate piețe, căi de comunicație, alei stradale, parcuri publice, monumente. Totodată, precizăm că imobilul-teren menționat nu este situat în situl arheologic – Orașul Roman Drobeta (Adresa nr. 11720/20.09.2024 emisă de Secom S.A., Adresa nr. 36255/20.09.2024 emisă de S.P.A.E.T., Extras ortofotoplan privind Orașul Roman Drobeta) . 
- nu este afectat uzului direct pentru public, în prezent este un teren ocupat în totalitate de construcții, iar prin formă și poziționare și raportat la suprafața mică nu corespunde standardelor în materie pentru realizarea unor obiective sau servicii de interes public;
- în ceea ce privește forma arătăm că terenul se prezintă sub forma poligonală asimetrică, iar diferența de 184 mp este insuficientă pentru realizarea unui obiectiv sau serviciu de uz sau interes public și este ocupată de construcții care exced Autorizației de construire nr. 399/16.08.2005;
- suprafața de 268 mp nu este prevăzută în „Strategia integrată de dezvoltare urbană a municipiului Drobeta Turnu Severin și a zonei sale funcționale 2021-2027” pentru investiții de interes public (www.primariadrobeta.ro);
- terenul are categoria de folosință „curți construcții” așa cum rezultă din Extrasul de carte funciară pentru informare 39699/25.09.2024;
- din Adresa Direcției Tehnice nr. 36590/09.10.2024 și Adresa Agenției pentru Protecția Mediului Mehedinți nr. 36251/18.09.2024 rezultă că terenul menționat nu face parte din Registrul Spațiilor Verzi și respectiv din categoria ariilor protejate de lege.
	Terenul în cauză nu se regăsește în niciuna din categoriile pentru care legiuitorul a prevăzut apartenența la domeniul public, respectiv uzul sau interesul public, așa cum reiese din următoarele prevederi legale:
· dispozițiile art. 286, alin. 1 din O.U.G. nr. 57/05.07.2019 privind Codul administrativ conform cărora: „Domeniul public este alcătuit din bunurile prevăzute la art. 136 alin. (3) din Constituţie, din cele stabilite în anexele nr. 2-4 şi din orice alte bunuri care, potrivit legii sau prin natura lor, sunt de uz sau de interes public”;	
· dispozițiile art. 136, alin. 3 din Constituție conform cărora: „Bogăţiile de interes public ale subsolului, spaţiul aerian, apele cu potenţial energetic valorificabil, de interes naţional, plajele, marea teritorială, resursele naturale ale zonei economice şi ale platoului continental, precum şi alte bunuri stabilite de legea organică, fac obiectul exclusiv al proprietăţii publice.” ;

· dispozițiile art. 5, alin. 2 din Legea fondului funciar nr. 18/1991 conform cărora: „Aparţin domeniului public terenurile pe care sunt amplasate construcţii de interes public, pieţe, căi de comunicaţii, reţele stradale şi parcuri publice, porturi şi aeroporturi, terenurile cu destinaţie forestieră, albiile râurilor şi fluviilor, cuvetele lacurilor de interes public, fundul apelor maritime interioare şi al mării teritoriale, ţărmurile Mării Negre, inclusiv plajele, terenurile pentru rezervaţii naturale şi parcuri naţionale, monumentele, ansamblurile şi siturile arheologice şiistorice, monumentele naturii, terenurile pentru nevoile apărării sau pentru alte folosinţe care, potrivit legii, sunt de domeniul public ori care, prin natura lor, sunt de uz sau interes public.”
· conform Anexei nr. 4 „Lista cuprinzând unele bunuri care aparţin domeniului public al comunei, al oraşului sau al municipiului” se poate observa cu titlu exemplificativ bunurile care fac parte din domeniul public de interes local:
1. drumurile comunale, vicinale şi străzile;
2. pieţele publice, comerciale, târgurile, oboarele şi parcurile publice, precum şi zonele de agrement;
3. lacurile şi plajele care nu sunt declarate de interes public naţional sau judeţean;
4. reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente;
5. terenurile şi clădirile în care îşi desfăşoară activitatea consiliul local şi primăria, precum şi instituţiile publice de interes local, cum sunt: teatrele, bibliotecile, muzeele, spitalele, policlinicile şi altele asemenea;
6. locuinţele sociale;
7. statuile şi monumentele, dacă nu au fost declarate de interes public naţional;
8. bogăţiile de interes public ale subsolului, dacă prin natura lor sau prin declaraţia legii nu sunt de interes public naţional;
9. terenurile cu destinaţie forestieră, dacă nu fac parte din domeniul privat al statului şi dacă nu sunt proprietateapersoanelor fizice ori a persoanelor juridice de drept privat;
10. cimitirele orăşeneşti şi comunale;
11. porturile de agrement - terenurile pe care sunt situate acestea, cu drumurile de acces aferente, diguri, cheiuri, pereuri şi alte construcţii hidrotehnice destinate pentru acostarea navelor de agrement, de croazieră, de pasageri sau a altor nave care efectuează un serviciu public de transport pasageri, inclusiv faleza aferentă - care nu sunt declarate de interes public naţional sau judeţean;
12. ansamblurile şi siturile istorice şi arheologice care nu sunt declarate de interes public naţional sau judeţean;
13. porturile fluviale civile - terenurile pe care sunt situate acestea, diguri, cheiuri, pereuri şi alte construcţii hidrotehnice pentru acostarea navelor şi pentru alte activităţi din navigaţia civilă, bazine, acvatorii şi şenale de acces, drumuri tehnologice în porturi, monumente istorice aflate în porturi, cheiuri şi pereuri situate pe malul căilor navigabile, în afara incintelor portuare destinate activităţilor de navigaţie care nu sunt declarate de interes public naţional sau judeţean;
14. digurile de apărare împotriva inundaţiilor care nu sunt declarate de interes public naţional sau judeţean.
 	Astfel, terenul în cauză, prin lege și natura lui, nu se regăsește printre cele menționate de actele normative invocate ca facând parte din domeniul public de interes local, nefiind utilizat sau destinat unei activități de interes public, iar autoritatea publică 



locală justificând în prezent și în perspectivă încetarea uzului public al bunului în discuție.
        Precizăm că propunerea privind operațiunea de trecere a terenului despre care facem vorbire din domeniul public în domeniul privat se realizează în momentul cel mai potrivit corelat cu necesitatea exploatării judicioase a acestuia precum și cu satisfacerea interesului privat.
          Facem mențiunea că problema trecerii terenului respectiv din domeniul public în domeniul privat este legată de încetarea uzului, dar mai ales al interesului public local, aspecte care constituie chestiuni de pură oportunitate ce nu pot fi exprimate în mod exclusiv decât de titularul dreptului de proprietate al bunului proprietate publică, cel căruia legiuitorul i-a conferit dreptul de apreciere asupra oportunității trecerii terenului din domeniul public în domeniul privat, decizia de emitere a hotărârii de consiliu local, din punctul de vedere al oportunității, aparținând în întregime a autorității deliberative a Muncipiului Drobeta Turnu Severin, conform art. 129  alin. 1, alin. 2 lit. (b) privind Codul administrativ.
	
III. Analiza economico-financiară
	Prin trecerea acestui teren în domeniul privat al municipiului se creează un mediu propice valorificării lui din punct de vedere patrimonial, aducând un plus la bugetul local prin obținerea de venituri cu titlu de redevențe, terenul fiind concesionat în prezent pentru suprafață de 84 mp, iar pentru diferența de teren de 184 mp până la totalul de 268 mp, urmează să fie concesionată.

IV.  Beneficiul pentru comunitate
	Prin trecerea terenului menționat din domeniul public în domeniul privat al Municipiului Drobeta Turnu Severin se creează premisele dezvoltării economice și arhitectonice a zonei în care este amplasat acesta.

V.  Legalitatea 
	Susținerea proiectului din punct de vedere legal este fundamentată pe dispozițiile art. 84, art. 129  alin. 1, alin. 2 lit. (b), art. 139 alin. 1, alin. 2, alin. 3 lit. g, art. 196, alin. 1 lit. (a) si ale art. 361 alin. 2, 3 și 4 din O.U.G. nr. 57/05.07.2019 privind Codul administrativ;
	În acest sens, în conformitate cu dispozițiile art. 136 alin. 8 lit. b din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la proiectul de hotărâre pentru aprobarea trecerii terenului în suprafață de 268 mp, cu NC 69462, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin.
	Proiectul de hotărâre cu întreaga documentație va fi supus spre dezbatere și aprobare în ședința ordinară a Consiliului Local al Municipiului Drobeta Turnu Severin.

Atașăm prezentului raport:
- Extrasul de carte funciară pentru informare;
- Planul de amplasament și delimitare a imobilului;


- Certificatul de urbanism;
- Autorizația de construire;
- Adresa Agenției pentru Protecția Mediului Mehedinți;
- Adresa Direcției Tehnice;
- Adresa Secom S.A ;
- Adresa S.P.A.E.T.;
- Extras ortofotoplan privind Orașul Roman Drobeta.



          Director,                                                     Șef Serviciu Administrare Terenuri,      
       Radu Lăpădat                      					Felix Nuhaiu        



 Direcția Arhitect Șef, 						   Inspector,                                
Șef Serviciu Urbanism ______________                                Valentin Zimța  
Șef Serviciu Cadastru ______________ 

